WooCommerce telepítés / beállítás

Egy eVIR + WooCommerce alapú rendszer kialakításakor mind eVIR, mind WooCommerce oldalon el kell végezni bizonyos beállításokat ahhoz, hogy a két rendszer kommunikálni tudjon egymással. Amire szükség van:

egy eVIR rendszer, telepített WooCommerce modullal

az eVIR rendszerben fel kell vinni a termékeket, illetve lehetőség van a termék képeket, tulajdonságokat is rögzíteni. Ezt pontosan ugyan az a modul végzi, ami az eVIR saját belső B2B Webshopja számára biztosítja az adatokat: Webshop cikk beállítások

egy tetszőleges helyre telepített Wordpress + WooCommerce, admin jogosultságú hozzáféréssel

mind az eVIR, mind WooCommerce esetében https-el elérhető tárhely szükséges, különben NEM működik a kommunikáció (API limitáció, teljesen jogosan)

Ha ezek rendelkezésre állnak, akkor először a WooCommerce rendszerben kell létrehozni egy felhasználót az eVIR részére, majd generálni a REST API-hoz egy kulcsot, amit az eVIR-ben be kell állítani a Rendszer→Beállítások→Beállítások menüpontban a Woocommerce részen. A konkrét lépések Wordpress oldalon:

Felhasználó hozzáadása

Felhasználók → Új hozzáadása (pl. név: evir, szerepkör: szerkesztő)

Rest API felhasználó

Woocommerce → Beállítások → Haladó→ Rest API → Kulcs hozzáadása, majd itt beállítandó:

Felhasználó: evir

Jogosultság: olvasás / írás

Az API-kulcs generálása gombot kell megnyomni

Rest API kulcs

Az eredményül kapott kulcsot ki kell másolni innen, és biztonságos helyre tenni, mert később már nem lesz lehetőség újra megnézni (de másikat generálni bármikor lehet).

eVIR oldali beállítás

A Rendszer→Beállítások→Rendszerbeállítások menüpontban a Woocommerce részen kell az eredményül kapott kulcsokat bemásolni:

A ck_… kezdetű kulcs a felhasználó, a cs_… kezdetű kulcs pedig a jelszó.

Képek feltöltéses

Amennyiben a termékekhez tartozó képeket az eVIR tárolja, és az eVIR-nek kell feltölteni, akkor szükség van egy Wordpress felhasználó nevére és jelszavára is. Ennek oka, hogy a termék képeket nem a WooCommerce kezeli, hanem a Wordpress médiatárba kerülnek bele.

A beállítások elvégzése után már a Webshop cikk beállítások oldalon leírt adatok szinkronizálása, feltöltése következik a WooCommerce kapcsolat működése oldalon leírtaknak megfelelően.